آمریکا‌نین پرزیدنتی دونالد ترامپ، هیندیستانین آمریکا مال‌لارینا گؤمروک وئرگی‌سی قویماسینا داها چوخ ایمکان وئرمه‌یه‌جک‌لرینی بیلدیریب.
دونالد ترامپ، رسمی توئیتر حسابین‌دان وئردیگی آچیقلامادا،
هیندیستان آمریکا محصول‌لارینا گؤمروک وئرگی‌سی قویا‌راق اوزون مدت یاخشی واخت کئچیردی. آرتیق قبول ائدیلمز". ایفاده‌سینی ایستیفاده ائتدی.
ترامپ ایله هیندیستان باش ناظیری نارندرا مودی، کئچن آی، ژاپونیانین اوساکا شهرینده تشکیل اولونان جی-20 ایجلاسی چرچیوه‌سینده بیر آرایا گلمیشدی.
بو گؤروشمه عرفه‌سینده ده توئیتر حسابین‌دان "هیندیستانین قویدوغو گؤمروک وئرگیلری قبول ائدیلمز". پایلاشان ترامپ‌ین، گؤروشمه‌ده ایسه "تیجارت مسئله‌سینده قطعتین بیرلیکده چالیشاجاغیق". دئدیگی اورتایا چیخمیشدی.
هیندیستان، واشینگتونون اینکیشاف ائتمکده اولان اؤلکه‌لره تقدیم ائتدیگی و بعضی محصول‌لارین آمریکایا گؤمروک‌سوز گیریشینه ایمکان یارا‌دان عمومیلشدیریلمیش اوستونلوک‌لر سیستمی (GTS) پروقرامین‌دان آی باشیندا چیخارمیشدی.
بونون اوزرینه هیندیستان، آمریکادان ایدخال ائدیلن 28 محصولا علاوه گؤمروک وئرگی‌سی تطبیق ائتمه‌یه باشلامیشدی.
ایکی اؤلکه آراسین‌داکی علاقه‌لرین، آمریکانین اس-400 و ایران مسئله‌سین‌دکی موقعیتی و قارشی‌لیق‌لی تیجاری حمله‌لره گؤره گرگینلشدیگی ایفاده ائدیلیر.
